[pic] | COMISIA COMUNITĂŢILOR EUROPENE |

Bruxelles, 29.1.2008

COM(2008) 27 final

2008/0011 (CNS)

Propunere de

REGULAMENT AL CONSILIULUI

de modificare a Regulamentului (CE) nr. 1234/2007 al Consiliului de instituire a unei organizări comune a pieţelor agricole şi privind dispoziţii specifice referitoare la anumite produse agricole („Regulamentul unic OCP”)

(prezentată de Comisie)

EXPUNERE DE MOTIVE

CONTEXTUL PROPUNERII

- Motivele şi obiectivele propunerii

OCP (organizarea comună a pieţelor agricole) în sectorul inului şi al cânepei, stabilită prin Regulamentul (CE) nr. 1673/2000 al Consiliului, nu prevede acordarea vreunui ajutor pentru producţia de fibre de in scurte şi fibre de cânepă începând cu anul de comercializare 2008/2009. Cu toate acestea, la articolul 15 alineatul (3), regulamentul prevede prezentarea unui raport în care Comisia evaluează necesitatea de prelungire a sistemului. Raportul este în curs de elaborare şi va fi prezentat aşa cum s-a prevăzut înainte de începerea anului de comercializare 2008/2009. Cu toate acestea, Comisia consideră că orice modificare substanţială a politicilor actuale ar trebui decisă exclusiv în cadrul controlului sanitar. În consecinţă, Comisia consideră că sistemul de ajutoare actual ar trebui prelungit cu încă un an de comercializare, iar deciziile finale ar trebui adoptate exclusiv începând cu următorul an de comercializare în cadrul revizuirilor politicilor care vor fi efectuate în temeiul controlului sanitar.

Regulamentul (CE) nr. 1673/2000 va fi abrogat prin Regulamentul (CE) nr. 1234/2007 („Regulamentul unic OCP”) începând de la 1 iulie 2008, dată care reprezintă începutul anului de comercializare 2008/2009 pentru sectorul respectiv. În consecinţă, modificările prezentate în propunerea anexată se referă la „Regulamentul unic OCP”.

- Context general

Evaluarea globală a organizării actuale în sectorul inului şi al cânepei este pozitivă şi se poate concluziona că organizarea comună a pieţei actuale funcţionează în mod satisfăcător. Cea mai semnificativă consecinţă a introducerii ajutorului de prelucrare pentru producţia de fibre constă în eliminarea producţiei de tip speculativ. Reforma întreprinsă în 2000 a dus la reducerea substanţială a cheltuielilor comunitare şi la stabilizarea bugetului la aproximativ 20 de milioane de euro. De asemenea, reforma a determinat creşterea debuşeurilor viabile din punct de vedere economic şi, în general, a permis menţinerea sau, în unele cazuri, creşterea veniturilor producătorilor pentru perioada respectivă.

Ajutorul pentru prelucrare a susţinut producţia UE de fibre de in şi de cânepă, materiale care au un impact pozitiv asupra mediului (protecţia biodiversităţii). Mai mult decât atât, ajutorul de prelucrare în cadrul OCP a contribuit la păstrarea şi crearea locurilor de muncă în regiunile de producţie tradiţionale şi în alte zone, precum şi la susţinerea investiţiilor în cercetare şi dezvoltare pentru îmbunătăţirea metodelor de prelucrare şi promovarea unor noi produse pe bază de fibre vegetale.

Dintre noile state membre care au aderat la Uniunea Europeană în 2004, şapte sunt producătoare de fibre de in, iar patru sunt producătoare de fibre de cânepă. Producţia de in tinde să se diminueze în noile state membre, în timp ce producţia de cânepă tinde să crească.

- Dispoziţii în vigoare în domeniul propunerii

Regulamentul (CE) nr. 1673/2000 al Consiliului a fost înlocuit cu Regulamentul (CE) nr. 1234/2007 de instituire a unei organizări comune a pieţelor agricole („Regulamentul unic OCP”).

- Coerenţa cu alte politici şi obiective ale Uniunii

Nu se aplică.

CONSULTAREA PăRţILOR INTERESATE şI EVALUAREA IMPACTULUI

- Consultarea părţilor interesate

Propunerea a fost analizată împreună cu părţile interesate din cadrul sectorului cu ocazia reuniunii Grupului Consultativ „In şi Cânepă”, al Comitetului de gestionare pentru fibre naturale, precum şi cu ocazia reuniunii bilaterale a reprezentanţilor sectoarelor inului şi cânepei, împreună cu Cabinetul AGRI.

- Obţinerea şi utilizarea expertizei

Domeniile ştiinţifice/de expertiză în cauză

Agroeconomie şi statistică

Metodologia utilizată

Actualizarea unui studiu elaborat de experţi independenţi (Ernst&Young şi AND-International), finalizat în noiembrie 2007.

Principalele organizaţii consultate/principalii experţi consultaţi

A se vedea mai sus.

Mijloace utilizate pentru punerea la dispoziţia publicului a opiniilor formulate de experţi

Raportul va putea fi consultat la adresa: http://ec.europa.eu/agriculture/eval/index_en.htm.

- Evaluarea impactului

Nu se aplică.

ELEMENTE JURIDICE ALE PROPUNERII

- Sinteza acţiunii propuse

În conformitate cu propunerea de modificare a regulamentului de instituire a unei „OCP unice”, până la începerea anului de comercializare 2008/2009, ajutorul pentru producţia de fibre de in lungi va fi menţinut la nivelul actual de 160 EUR/tonă, iar ajutorul pentru producţia de fibre de in scurte şi de cânepă va fi menţinut la 90 EUR/tonă. În ceea ce priveşte cantităţile naţionale garantate, vor fi aplicate în continuare nivelurile actuale.

În ceea ce priveşte rata maximă de impurităţi şi deşeuri, având în vedere că majoritatea statelor membre recurg la derogarea de la limita de 7,5% şi că unele utilizări finale necesită o rată de impurităţi ridicată, sistemul actual ar trebui menţinut pentru a permite statelor membre să aloce un ajutor pentru fibrele de in scurte cu un conţinut de impurităţi şi deşeuri de maximum 15% şi pentru fibrele de cânepă cu un conţinut de impurităţi şi deşeuri de maximum 25%.

Ajutorul suplimentar acordat întreprinderilor de prelucrare primară a fibrelor de in lungi în unele regiuni tradiţionale din Ţările de Jos, Belgia şi Franţa va rămâne neschimbat, şi anume la nivelul de 120 EUR/hectar în zona I şi de 50 EUR/hectar în zona II, astfel cum prevede Regulamentul (CE) nr. 1673/2000.

- Temei juridic

Regulamentul (CE) nr. 1673/2000 al Consiliului şi Regulamentul (CE) nr. 1234/2007 al Consiliului („Regulamentul unic OCP”)

- Principiul subsidiarităţii

Propunerea lasă elemente importante în responsabilitatea statelor membre:

- controalele conţinutului de tetrahidrocanabinol (THC) şi utilizarea varietăţilor autorizate de cânepă;

- controlul contabil al întreprinderilor de prelucrare primară;

- controalele stocurilor.

- Principiul proporţionalităţii

Propunerea respectă principiul proporţionalităţii întrucât este conformă cu obiectivele generale ale politicii agricole comune.

- Alegerea instrumentelor

Instrumente propuse: Regulamentul Consiliului de modificare a Regulamentului (CE) nr. 1234/2007 al Consiliului de instituire a unei organizări comune a pieţelor agricole şi privind dispoziţii specifice referitoare la anumite produse agricole.

IMPLICAţII BUGETARE

Costurile suplimentare aferente acestei prelungiri sunt estimate la 4,64 milioane de euro. Pe baza cantităţilor estimate, cheltuielile totale aferente prelungirii ajutorului actual s-ar ridica la 20,82 milioane de euro.

2008/0011 (CNS)

Propunere de

REGULAMENT AL CONSILIULUI

de modificare a Regulamentului (CE) nr. 1234/2007 al Consiliului de instituire a unei organizări comune a pieţelor agricole şi privind dispoziţii specifice referitoare la anumite produse agricole („Regulamentul unic OCP”)

CONSILIUL UNIUNII EUROPENE,

având în vedere Tratatul de instituire a Comunităţii Europene, în special articolele 36 şi 37,

având în vedere propunerea Comisiei,

având în vedere avizul Parlamentului European[1],

întrucât:

1. Ajutorul pentru prelucrarea fibrelor de in scurte şi a fibrelor de cânepă care nu conţin mai mult de 7,5% impurităţi şi deşeuri se aplică până la sfârşitul anului de comercializare 2007/2008. Cu toate acestea, luând în considerare evoluţia favorabilă a pieţei pentru acest tip de fibre în cadrul sistemului actual de ajutoare şi pentru a contribui la consolidarea produselor inovatoare şi a debuşeurilor acestora, este necesar ca aplicarea ajutorului respectiv să fie prelungită până la sfârşitul anului de comercializare 2008/2009.

2. Regulamentul (CE) nr. 1673/2000 al Consiliului din 27 iulie 2000 privind organizarea comună a pieţelor în sectorul inului şi al cânepei pentru fibre[2] prevedea o creştere a nivelului ajutorului pentru prelucrarea fibrelor de in lungi începând cu anul de comercializare 2008/2009. Regulamentul (CE) nr. 1673/2000 a fost înlocuit prin Regulamentul (CE) nr. 1234/2007[3] începând cu anul de comercializare 2008/2009. Prevederile Regulamentului (CE) nr. 1234/2007 au fost elaborate luând în considerare prevederile Regulamentului (CE) nr. 1673/2000, astfel cum ar fi fost aplicate începând cu anul de comercializare respectiv, stabilind, astfel, nivelul prevăzut al ajutorului. Deoarece ajutorul pentru prelucrarea fibrelor scurte este menţinut până la sfârşitul anului de comercializare 2008/2009, ajutorul pentru prelucrarea fibrelor de in lungi pentru acel an de comercializare suplimentar ar trebui menţinut la nivelul care a fost prevăzut până în prezent de Regulamentul (CE) nr. 1673/2000 până la sfârşitul anului de comercializare 2007/2008.

3. Pentru a încuraja producţia de fibre de in scurte şi de fibre de cânepă de calitate superioară, se acordă ajutor pentru fibrele care conţin un procent de impurităţi şi deşeuri de maximum 7,5%. Cu toate acestea, statele membre sunt autorizate să acorde derogări de la această limită şi să acorde un ajutor pentru prelucrarea fibrelor de in scurte care conţin un procent de impurităţi şi deşeuri cuprins între 7,5% şi 15 % şi a fibrelor de cânepă care conţin un procent de impurităţi şi deşeuri între 7,5% şi 25 %. Deoarece această posibilitate există până la sfârşitul anului de comercializare 2007/2008, este necesar ca statele membre să fie autorizate să acorde derogări de la această limită pentru încă un an de comercializare.

4. Odată cu dezvoltarea unor noi debuşeuri comerciale, este necesară garantarea unui nivel minim de aprovizionare cu materii prime. Astfel, pentru a contribui la asigurarea unor niveluri de producţie rezonabile în fiecare stat membru, este necesar să se extindă durata de aplicare a cantităţilor naţionale garantate.

5. Ajutorul suplimentar susţine continuarea producţiei tradiţionale de in în anumite regiuni din Ţările de Jos, Belgia şi Franţa. Pentru a continua facilitarea unei adaptări progresive a structurilor agricole la noile condiţii de piaţă, este necesară extinderea acestui ajutor tranzitoriu până la sfârşitul anului de comercializare 2008/2009.

6. Prin urmare, Regulamentul (CE) nr. 1234/2007 ar trebui modificat în consecinţă,

ADOPTĂ PREZENTUL REGULAMENT:

Articolul 1

Regulamentul (CE) nr. 1234/2007 se modifică după cum urmează:

(1) În partea II titlul I capitolul IV secţiunea I subsecţiunea II, titlul se înlocuieşte după cum urmează:

„Subsecţiunea II

In şi cânepă destinate producţiei de fibre”

(2) Articolul 91 se modifică după cum urmează:

(a) La alineatul (1), primul paragraf se înlocuieşte cu următoarele paragrafe:

„Ajutorul financiar pentru prelucrarea paielor de in lungi destinate producţiei de fibre este acordat întreprinderilor autorizate de prelucrare primară în funcţie de cantitatea de fibre efectiv obţinută din paie pentru care a fost încheiat un contract de vânzare cu un agricultor.

În cursul anului de comercializare 2008/2009, ajutorul financiar va fi acordat, de asemenea, în aceleaşi condiţii pentru prelucrarea paielor de in scurt şi de cânepă destinate producţiei de fibre.”

(b) Alineatul (2) se înlocuieşte cu următorul text:

„2. În temeiul prezentei subsecţiuni, „întreprindere autorizată de prelucrare primară” desemnează o persoană fizică sau juridică sau un grup de persoane fizice sau juridice, indiferent de statutul juridic conform legislaţiei naţionale sau de statutul membrilor săi, care a fost autorizată de autoritatea competentă a statului membru pe teritoriul căruia sunt situate instalaţiile de producţie de fibre de in sau de cânepă.

(3) La articolul 92, alineatul (1) se înlocuieşte cu următorul text:

„1. Valoarea ajutorului pentru prelucrare prevăzut la articolul 91 este stabilit:

(a) pentru fibrele de in lungi:

- la 160 EUR/tonă pentru anul de comercializare 2008/2009;

- la 200 EUR/tonă începând cu anul de comercializare 2009/2010;

(b) în cursul anului de comercializare 2008/2009, pentru fibre de in scurte şi de cânepă cu un conţinut de impurităţi şi deşeuri, la cel mult 90 EUR/tonă.

Cu toate acestea, statul membru poate decide, în funcţie de debuşeurile tradiţionale, să acorde ajutor:

(a) pentru fibre scurte de in care conţin un procent de impurităţi şi deşeuri cuprins între 7,5% şi 15%;

(b) pentru fibre de cânepă care conţin un procent de impurităţi şi deşeuri cuprins între 7,5% şi 25%.

În cazurile prevăzute la paragraful al doilea, statul membru acordă ajutorul pentru o cantitate maximă egală cu cantitatea produsă, pe baza procentului de 7,5% de impurităţi şi deşeuri.”

(4) Articolul 94 se modifică după cum urmează:

(a) Alineatul (1) se înlocuieşte cu următorul text:

„1. Pentru fiecare an de comercializare este stabilită o cantitate maximă garantată de 80 878 tone pentru fibre de in scurte pentru care poate fi acordat ajutorul. Această cantitate este repartizată între anumite state membre sub formă de cantităţi naţionale garantate, conform anexei XI punctul A.I.

(b) Următorul alineat se inserează după alineatul (1):

„1a. Pentru anul de comercializare 2008/2009 este stabilită o cantitate maximă garantată de 147 265 tone pentru fibre de in scurte şi fibre de cânepă pentru care poate fi acordat ajutorul. Această cantitate este repartizată între anumite state membre sub formă de cantităţi naţionale garantate, conform anexei XI punctul A.II.”

(c) Se adaugă următorul alineat:

„3. Fiecare stat membru poate transfera partea sa de cantitate naţională garantată prevăzută la alineatul (1) la cantitatea sa naţională garantată prevăzută la alineatul (2) şi invers.

Transferurile prevăzute la primul paragraf se efectuează pe baza echivalenţei de o tonă de fibre de in lungi la 2,2 tone de fibre de in scurte şi fibre de cânepă.

Ajutorul pentru prelucrare se acordă exclusiv în conformitate cu cantităţile prevăzute la alineatele (1) şi (1a), ajustate în conformitate cu primele două paragrafe din prezentul alineat.”

(5) Se inserează următorul articol după articolul 94:

„Articolul 94a Ajutorul suplimentar

În cursul anului de comercializare 2008/2009, sunt acordate ajutoare suplimentare întreprinderilor autorizate de prelucrare primară în conformitate cu zonele cultivate cu in din zonele I şi II descrise în anexa XI punctul A.III şi cu producţia de paie care reprezintă obiectul:

(a) unui contract de vânzare-cumpărare sau a unui angajament prevăzut la articolul 91 alineatul (1) şi

(b) ajutorului pentru prelucrare în fibre lungi.

Valoarea ajutorului suplimentar este de 120 EUR/hectar în zona I şi de 50 EUR/hectar în zona II.”

(6) Anexa XI se modifică în conformitate cu anexa la prezentul regulament.

Articolul 2

Prezentul regulament intră în vigoare în a şaptea zi de la data publicării în Jurnalul Oficial al Uniunii Europene .

Se aplică de la 1 iulie 2008.

Prezentul regulament este obligatoriu în toate elementele sale şi se aplică direct în toate statele membre.

Adoptat la Bruxelles,

Pentru Consiliu

Preşedintele

ANEXĂ

Punctul A din anexa XI se înlocuieşte cu următorul text:

„A.I. Distribuţia între statele membre a cantităţii maxime garantate pentru fibre de in lungi prevăzute la articolul 94 alineatul (1):

Belgia | 13 800 |

Bulgaria | 13 |

Republica Cehă | 1 923 |

Germania | 300 |

Estonia | 30 |

Spania | 50 |

Franţa | 55 800 |

Letonia | 360 |

Lituania | 2 263 |

Ţările de Jos | 4 800 |

Austria | 150 |

Polonia | 924 |

Portugalia | 50 |

România | 42 |

Slovacia | 73 |

Finlanda | 200 |

Suedia | 50 |

Regatul Unit | 50 |

A.II: Distribuţia între statele membre a cantităţii maxime garantate pentru anul de comercializare 2008/2009 prevăzute la articolul 94 alineatul (1)

Cantitatea prevăzută la articolul 94 alineatul (1) este repartizată sub forma:

(a) cantităţilor naţionale garantate pentru următoarele state membre:

Belgia | 10 350 |

Bulgaria | 48 |

Republica Cehă | 2 866 |

Germania | 12 800 |

Estonia | 42 |

Spania | 20 000 |

Franţa | 61 350 |

Letonia | 1 313 |

Lituania | 3 463 |

Ungaria* | 2 061 |

Ţările de Jos | 5 550 |

Austria | 2 500 |

Polonia | 462 |

Portugalia | 1 750 |

România | 921 |

Slovacia | 189 |

Finlanda | 2 250 |

Suedia | 2 250 |

Regatul Unit | 12 100 |

* Cantitatea naţională garantată stabilită pentru Ungaria se referă doar la fibrele de cânepă.

(b) 5 000 de tone repartizate în cantităţi naţionale garantate pentru anul de comercializare 2008/2009 între Danemarca, Grecia, Irlanda, Italia şi Luxemburg. Repartiţia se stabileşte pe baza zonelor care fac obiectul unuia dintre contractele sau angajamentele menţionate la articolul 91 alineatul (1).”

A.III: Zone eligibile pentru ajutorul prevăzut la articolul 94a

Zona I

1. Teritoriul Ţărilor de Jos,

2. Următoarele comune din Belgia: Assenede, Beveren-Waas, Blankenberge, Bredene, Brugge, Damme, De Haan, De Panne, Diksmuide (cu excepţia regiunilor Vladslo şi Woumen), Gistel, Jabbeke, Knokke-Heist, Koksijde, Lo-Reninge, Middelkerke, Nieuwport, Oostende, Oudenburg, Sint-Gillis-Waas (numai Meerdonk), Sint-Laureins, Veurne şi Zuienkerke.

Zona II

1. Zonele din Belgia, altele decât cele incluse în zona I.

2. Următoarele zone din Franţa:

- departamentul Nord,

- districtele Béthune, Lens, Calais, Saint-Omer şi cantonul Marquise din departamentul Pas-de-Calais,

- districtele Saint-Quentin şi Vervins din departamentul Aisne,

- districtul Charleville-Mézières din departamentul Ardennes.

SITUAŢIE FINANCIARĂ |

1. | RUBRICĂ BUGETARĂ: 05 02 07 01 | CREDITE: 21 milioane EUR |

2. | TITLU: Regulamentul Consiliului de modificare a Regulamentului (CE) nr. 1234/2007 al Consiliului de instituire a unei organizări comune a pieţelor agricole şi privind dispoziţii specifice referitoare la anumite produse agricole |

3. | TEMEIUL JURIDIC: Articolul 37 din tratat |

4. | OBIECTIVE: Prelungirea sistemului existent pentru o perioadă de încă un an pentru in şi cânepă. |

5. | IMPLICAŢII FINANCIARE | PERIOADĂ DE 12 LUNI (MEUR) | EXERCIŢIUL FINANCIAR ÎN CURS 2008 (MEUR) | EXERCIŢIUL FINANCIAR URMĂTOR 2009 (MEUR) |

5.0 | CHELTUIELI – DIN BUGETUL CE (RAMBURSĂRI/INTERVENŢII) – DIN PARTEA BUGETELOR NAŢIONALE – ALTELE | 4,64 | 0 | 2,44 |

5.1 | VENITURI – RESURSE PROPRII ALE CE (PRELEVĂRI/TAXE VAMALE) – LA NIVEL NAŢIONAL | – | – | – |

2010 |

5.0.1 | CHELTUIELI ESTIMATE | 2,20 MEUR |

5.1.1 | VENITURI ESTIMATE |

5.2 | METODA DE CALCUL: Estimări: [pic] |

6.0 | POATE FI FINANŢAT PROIECTUL DIN CREDITE ÎNSCRISE ÎN CAPITOLUL CORESPUNZĂTOR DIN BUGETUL ACTUAL? | DA NU |

6.1 | POATE FI FINANŢAT PROIECTUL DIN TRANSFER ÎNTRE CAPITOLELE BUGETULUI ACTUAL? | DA NU |

6.2 | VA FI NECESAR UN BUGET SUPLIMENTAR? | DA NU |

6.3 | VOR TREBUI INCLUSE CREDITELE ÎN BUGETELE VIITOARE? | DA NU |

OBSERVAŢII: Cantităţile estimate reprezintă producţia medie aferentă anilor de comercializare 2004/2005 (cantităţi reale), 2005/2006 şi 2006/2007 (estimări comunicate). (În conformitate cu AL 2008) În cazul în care se vor folosi integral cantităţile naţionale garantate, impactul financiar maxim va fi de 12,02 milioane EUR. |

[1] JO C …, …, p. ….

[2] JO L 193, 29.7.2000, p. 16. Regulament modificat ultima dată prin Regulamentul (CE) nr. 953/2006 (JO L 175, 29.6.2006, p. 1).

[3] JO L 299, 16.11.2007, p. 1.